
Ministru kabineta sēdes protokollēmums

Noteikumu projekts "Grozījumi Ministru kabineta 2023. gada 12. septembra noteikumos Nr. 530 "Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.5. pasākuma "Unikāla Eiropas mēroga kultūras mantojuma atjaunošana, lai veicinātu to piekļūstamību, attīstot kultūras pakalpojumus" īstenošanas noteikumi""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Atbalstīt Kultūras ministrijas piedāvāto risinājumu finansējuma pārdalei no projekta Nr. 5.1.1.5/1/24/I/003 “Daugavas gātes un priekšpils laukuma LKT un UKT pārbūve, fasādes apgaismojuma un informācijas stenda izbūve (ietverot projektēšanu un būvdarbus)” uz projektu Nr. 5.1.1.5/2/24/I/001 “Lielās ģildes pārbūve un atjaunošana II posms” 189 258 euro apmērā (no kuriem 160 869 euro ir valsts budžeta finansējums, kas pārsniedz Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.5. pasākumam "Unikāla Eiropas mēroga kultūras mantojuma atjaunošana, lai veicinātu to piekļūstamību, attīstot kultūras pakalpojumus" (turpmāk – 5.1.1.5. pasākums) pieejamo Eiropas Reģionālās attīstības fonda finansējumu).
· 4. Atbalstīt, ka Kultūras ministrija turpmākās valsts budžeta finansējuma, kas pārsniedz pieejamo Eiropas reģionālā attīstības fonda finansējumu, pārdales 5.1.1.5. pasākuma ietvaros, pamatotos gadījumos var veikt bez saskaņošanas ar Ministru kabinetu.

